als_Latn dik_Latn sag_Latn
Është promovuar në Bibliotekën Kombëtare “Pjetër Bogdani” në Prishitnë, libri fitues i çmimi Kadare 2017, i shkrimtarit nga Kosova, Musa Ramdani. “Profeti nga Praga”, ka marrë vlerësimet e kritikëve dhe studiueseve pjesëmarrës në ceremoninë e promovimit
Promovohet në Prishtinë
Fituesi i çmimit Kadare 2017, në Bibliotekën e Prishtinës, Ramadani: “Jam ushtrues i detyrees, s’jam mjeshter. Derisa flisnin postfestum, peer profetin tim e tee Kafkees mua me ngacmonte njee mendim: po tee beente një telefon, ne këto çaste, ndokush se ku ndodhem çfarë do t’i thosha: Jam aty ku drita e kopshtet e plisave nga lart, nëpërmjet çatisee rrezaton keetee tempull tee librit…”
Bibliotekën Kombëtare “Pjetër Bogdani”, është promovuar libri “Profeti nga Praga” i Musa Ramadanit, fitues i çmimit “Kadare” për vitin 2017.
Në një ceremoni ku ishin të ftuar shkrimtarë të Kosovës, por edhe me pjesëmarrje të disa antarëve të jurisë së çmimit, Mirela Oktrova, Ledia Dushi dhe Agim Baçi libri i Ramdanit është rikonfirmuar për vlerën artistike, por dhe si një shenjë e romanit që rimishëron Autorin, dhe shkrimtarin përballë shkrimit, letërsisë. Nga juria u tha fakti se këtë herë ky çmim shkoi në vendin e duhur, në kohën e duhur dhe autorin e duhur.
Duke u ndalur mbi polemikën e debatin që shkaktoi këtë vit çmimi Kadare, Mirela Oktrova, një nga antaret e jurisë tha se me veprën “Profeti nga Praga” në mesin e veprave konkurrente nuk e kanë pasur të lehtë ndarjen e çmimit. Ajo tha se po të mos ishte Musa Ramadani në mesin e konkurrentëve ata do të kishin shumë vështirë për të vënë gishtin tek fituesi.“Shtimi i numrit të konkurruesve dëshmon në cilësinë e vlerësimit të jurisë”, tha ajo. Femi Cakolli, studiues, e vlerësoi lart veprën e Musa Ramadanit. “Ashtu sikurse autorët e lashtë klasikët e antikitetit kishin normë që ta japin temën e veprës qa në fillim, kështu ka bërë edhe Musa Ramadani me veprën e tij. Përmes kësaj vepre ai kthen ose ringjall Franc Kafkën nga vdekja pas 41 vitesh të vdekjes së tij”, tha ai. Ndërsa autori i këtij çmimi, i pranishëm në këtë takim, Musa Ramadani, duke u treguar modest tha se “unë jam veçse një ushtrues i detyrës”. Ai ishte i impresionuar me ambientin e kësaj biblioteke, duke thënë se në këtë vend mund të luhet, këndohet, interpretohet dhe ekzekutohen veprat kamertale.
“Të gjithë ju jeni të dashurit e mi shokë shoqe bashkëpunëtorë kështu që unë e ndjej veten në një ndejë. Shumë bukur që u mbajt këtu. Ky ambient i përngjan një amfiteatri antik. Nëse drejtuesit e këtij institucioni do të kishin mirëkuptim së paku ta shqyrtonin një propozim që unë do ta quaja këtë ambient amfiteatri 101”, ka thënë ai. Ramadani e mbylli fjalën e tij me dy tri vargje të një prej poezive të tij: A vdes dashuria një ditë/ jo, jo prore jo/ veç neese vdes vdekja /dhe atëhere në këtë botë/ dashuria lind nga vetvetja.
Çmimi “Kadare” është akorduar nga Instituti Evropian “Gramoz Pashko” dhe kap vlerën prej 10 mijë eurosh.
als_Latn als_Latn als_Latn als_Latn als_Latn als_Latn als_Latn als_Latn